Di tmetti taqbaylit, s umata, d tameṭṭut i yessawalen timucuha, (neɣ i tent-id-iḥekkun), almi dasmi i d-yekcem umnekccam aṛumi, i tebda tmacahut tuɣ abrid n tira. D ibeṛṛaiyen, garasen ladɣa imrabḍen iṛumyen i yebdan asiskel n tsekla timawit. Uran aṭas n tmucuha, ur asent-beddlen ara, maca ttwajardent kan ɣef lkaɣeḍ, llant deg timawit, uɣalent ttwaṭṭfent s tira, ur uɣalent ad ttwattunt. Gar yimrabḍen iṛumyen i yerran lwelha-nsen ɣer usiskel n tsekla timawit, llan widen yesseddayen FDB (Fichier de Documentation Berbères), gar-asen yella